กินอาคุฉุกเฉินไปวันที่25ธันวาม 2562 เมนยังไม่มาแล้วกินอีกวันที่ 1 มกราคม 2563 จะเป็นอะไรไหมคะ จะท้องไหม
สวัสดีค่ะ หากวันที่ 1 ม.ค. 63 นี้ ได้มีเพศสัมพันธ์ไปอีก ก็จำเป็นต้องทานยาคุมฉุกเฉินไปอีกครั้งค่ะ แต่หากไม่ได้มีเพศสัมพันธ์ ก็ไม่ควรทานยาคุมฉุกเฉินเข้าไปอีกค่ะ เพราะจะยิ่งมีผลต่อการทำงานของรังไข่ และทำให้ประจำเดือนมาช้าไปอีกค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ซึ่งจะป้องกันการตั้งครรภ์ได้ประมาณ 58%-95%